cyanic-selkie/wikianc huggingface dataset:
ตราบาปลิขิตรัก
สถานที่ถ่ายทำ
สถานที่ถ่ายทำในลอนดอนมีทั้งถนนไวท์ฮอลล์ในเวสท์มินสเตอร์และเบธนอลกรีนทาวเวอร์ฮอลล์ซึ่งใช้เป็นฉากร้านน้ำชาในปี ค.ศ. 1939 นอกจากนี้ยังมีโบสถ์เซนต์จอห์นสมิธแสควร์ในเวสท์มินสเตอร์ที่ใช้เป็นฉากงานแต่งงานของโล่ล่ากับพอล มาร์แชล ในบางส่วนของฉากโรงพยาบาลเซนต์โธมัสถ่ายทำที่ พาร์คพาเลซ เบิร์กเชียร์ และเมืองเฮนเลย์ออนเทมส์ทางตอนใต้ของออกฟอร์ดเชียร์ ส่วนภายนอกโรงพยาบาลนั้นถ่ายทำที่มหาวิทยาลัยแห่งลอนดอน(University College London) บ้านพักตากอากาศในรูปถ่ายและในฉากสุดท้ายของภาพยนตร์ถ่ายทำที่เซเว่นซิสเตอร์ ซัสเซกส์ ทางตอนใต้ของประเทศอังกฤษ
ดนตรีประกอบ
ดนตรีประกอบของภาพยนตร์เรื่องตราบาปลิขิตรัก ได้รับการเสนอชื่อเข้าชิงและได้รับรางวัลมากมาย ซึ่งอัลบัมดนตรีประกอบนี้ประพันธ์โดยดาริโอ มาริอาเนลลี และเล่นโดย ชอง-อีฟ ติโบเดต์นักเปียโนคลาสสิกชาวฝรั่งเศส ซึ่งเป็นการร่วมมือกับโจ ไรท์เป็นครั้งที่สองหลังจากภาพยนตร์เรื่อง Pride & Prejudice
สื่อภายในที่พักอาศัย
ตราบาปลิขิตรักในรูปแบบดีวีดีโซน 2 ออกวางจำหน่ายวันที่ 4 กุมภาพันธ์ ค.ศ. 2008 และแบบHD DVDในวันที่ 11 มีนาคม ค.ศ. 2008 ส่วนดีวีดีโซน 1 วางจำหน่ายวันที่ 18 มีนาคม ค.ศ. 2008 ในประเทศไทยวางจำหน่ายทั้งในรูปแบบวีซีดีและดีวีดีในวันที่ 29 พฤษภาคม ค.ศ. 2008 ภายในดีวีดีประกอบด้วยภาพยนตร์, คำอธิบายภาพยนตร์โดยผู้กำกับ โจ ไรท์, เบื้องหลังการถ่ายทำ, จากนวนิยายสู่ภาพยนตร์, ฉากที่ถูกตัดออกพร้อมคำอธิบายโดยผู้กำกับ โจ ไรท์ และตัวอย่างภาพยนตร์เรื่องอลิซาเบธ ราชินีบัลลังก์ทอง
Eoscaphandridae
Eoscaphandridae เป็นสกุลของชั้นแกสโทรโพดาที่อยู่ในวงศ์ Cephalaspidea.
สปีชีส์ในสกุล ได้แก่:
Mnestiidae
สปีชีส์ในสกุล ได้แก่:
จังหวัดแซน-แซ็ง-เดอนี
แซน-แซ็ง-เดอนี (Seine-Saint-Denis, ) เป็นจังหวัดในแคว้นอีล-เดอ-ฟร็องส์ในประเทศฝรั่งเศส ตั้งอยู่ทางตะวันออกเฉียงเหนือของกรุงปารีส แซน-แซ็ง-เดอนีมีชื่อเรียกในท้องถิ่นว่า "neuf-trois" หมายถึง "93" ซึ่งเป็นรหัสจังหวัด
ประเทศแอลจีเรียในพาราลิมปิกฤดูร้อน 2016
ประเทศแอลจีเรีย เข้าร่วมแข่งขันพาราลิมปิกฤดูร้อน 2016 ที่กรุงรีโอเดจาเนโร ประเทศบราซิล ระหว่างวันที่ 7 กันยายน ถึง 18 กันยายน ค.ศ. 2016 ประเทศแอลจีเรียได้อันดับ 4 ต่อจากประเทศไนจีเรีย ประเทศแอฟริกาใต้ ประเทศตูนีเซีย โดยได้รวมทั้งหมด 16 เหรียญทอง
ทวี อัมพรมหา
ทวี อัมพรมหา หรือ ขาวผ่อง สิทธิชูชัย เป็นนักมวยชาวไทยคนแรกที่ได้เหรียญเงินจากการแข่งขันชกมวยในโอลิมปิก ครั้งที่ 23 ที่นครลอสแอนเจลิส ประเทศสหรัฐอเมริกา เมื่อวันที่ 12 สิงหาคม พ.ศ. 2527  เมื่อแพ้ต่อ เจอร์รี่ เพจ นักมวยชาวอเมริกันเจ้าถิ่น ในการชกรอบชิงชนะเลิศ ได้ครองเหรียญเงิน ถือเป็นนักกีฬาชาวไทยคนแรกที่มีโอกาสได้เข้าชิงเหรียญในการแข่งขันกีฬาโอลิมปิก เป็นคนที่ 2 ต่อจาก พเยาว์ พูนธรัตน์
ประวัติ
ทวี อัมพรมหา เกิดเมื่อวันที่ 15 พฤศจิกายน  พ.ศ. 2502 ที่ตำบลบ้านแลง อำเภอเมือง  จังหวัดระยอง   เป็นบุตรของนายสง่า - นางถวิล  อัมพรมหา สมรสกับนางณัชทิภา อัมพรมหา มีบุตรชายชื่อ ชยุตม์ อัมพรมหา (ชื่อเล่น : วิน) จบการศึกษาที่มหาวิทยาลัยธรรมศาสตร์ และบุตรสาวชื่อ พชรกมล อัมพรมหา (ชื่อเล่น : น้ำหวาน) กำลังศึกษาที่มหาวิทยาลัยเกษตรศาสตร์ และเมื่อวันที่ 10 มี.ค.61 ทวี อัมพรมหา ได้รับพระราชทานปริญญาบัตรบัณฑิตกิตติมศักดิ์ ในสาขาวิชามวยไทยศึกษาและพลศึกษาจาก ม.ราชภัฏหมู่บ้านจอมบึง ในฐานะผู้มีองค์ความรู้ทางด้านมวยไทย และสามารถถ่ายทอดศิลปะมวยไทยทั้งในและต่างประเทศได้อย่างสัมฤทธิ์ผล
นักมวยไทยชื่อดัง
ทวี อัมพรมหา เริ่มชกมวยไทยครั้งแรกเมื่ออายุได้ 15 ปี ใช้ชื่อในการชกมวยไทยว่า ขาวผ่อง สิทธิชูชัย สังกัดค่ายมวยสิทธิชูชัยของ ครูชีพ เพียรพยายาม เป็นนักมวยที่มีชื่อเสียงในสังเวียนภาคตะวันออก มีชื่อติดอันดับของสนามมวยเวทีลุมพินี เมื่อ พ.ศ. 2518 จนได้เข้ามาชกที่สนามมวยเวทีลุมพินี ตั้งแต่ พ.ศ. 2519 – 2525 เคยชกชนะนักมวยที่มีชื่อเสียงหลายคน เช่น แสงศักดา กิตติเกษม ขุนพลน้อย เกียรติสุริยา น่านฟ้า สีหราชเดโช รักแท้ เมืองสุรินทร์ ผุดผาดน้อย วรวุฒิ วิชาญน้อย พรทวี ผลัดแพ้ชนะกับสกัด พรทวี ดีเซลน้อย ช.ธนสุกาญจน์ และครองแชมป์รุ่นเฟเธอร์เวท (126 ปอนด์) ทวีชกมวยไทยครั้งสุดท้ายเมื่อ 27 กุมภาพันธ์ พ.ศ. 2527 ชนะคะแนน ครองศักดิ์ ณ ธีรวงศ์
มวยสากลสมัครเล่น: เหรียญเงินโอลิมปิก
ต่อมา ร.ท.ไฉน ผ่องสุภา ได้ชักชวนให้หันมาชกมวยสากลสมัครเล่น ทวีเริ่มชกมวยสากลสมัครเล่นตั้งแต่ พ.ศ. 2524 ขึ้นชกในนามของสโมสรโอสถสภา สามารถคว้าแชมป์มวยสากลชิงแชมป์ประเทศไทย และอีกหลายรายการ เช่น เหรียญเงินเอเชียนเกมส์ 1982 ที่ประเทศอินเดีย, เหรียญทองซีเกมส์ 1983 ที่ประเทศสิงคโปร์ ทำให้ได้มีโอกาสไปชกมวยโอลิมปิกที่ สหรัฐอเมริกาเมื่อ พ.ศ. 2527 เป็นครั้งแรก
ทวีได้ไปชกในรุ่นไลท์เวลเตอร์เวท รอบแรก ชนะ จัสซัล ปราดัน จากอินเดีย เมื่อ 29 กรกฎาคม พ.ศ. 2527 รอบสอง ชนะ ชาร์ลส์ โอวิโซ จากเคนยา เมื่อ 1 สิงหาคม พ.ศ. 2527 รอบสาม ชนะ เดฟ กริฟฟิท จาก สหราชอาณาจักร เมื่อ 2 สิงหาคม พ.ศ. 2527 รอบ 8 คนสุดท้าย ชนะ จอร์จ มายโซเนต จากเปอร์โตริโก เมื่อ 7 สิงหาคม พ.ศ. 2527 รอบรองชนะเลิศ ชนะ มีร์เซีย ฟุลเกอร์ จากโรมาเนีย เมื่อ 9 สิงหาคม พ.ศ. 2527 รอบชิงชนะเลิศ แพ้ เจอร์รี เพจ จากสหรัฐ เมื่อ 11 สิงหาคม พ.ศ. 2527 ได้เหรียญเงิน จากผลงานนี้ บริษัทโอสถสภาจึงรับทวีเข้าทำงานในตำแหน่งหัวหน้าฝ่ายประชาสัมพันธ์จนถึงปัจจุบัน
และเมื่อได้เหรียญเงินมาแล้ว ทวีกลายเป็นนักมวยชื่อดัง ได้มีผู้สร้างภาพยนตร์สร้างภาพยนตร์ชีวประวัติของ ทวี อัมพรมหา ด้วย ในชื่อ ขาวผ่อง เจ้าสังเวียน นำแสดงโดย ทวี อัมพรมหา, ล้อต๊อก, ศรินทิพย์ ศิริวรรณ, จุ๋มจิ๋ม เข็มเล็ก
ปัจจุบัน ทวี อัมพรมหา ทำงานอยู่ฝ่ายประชาสัมพันธ์และการตลาด บริษัทโอสถสภา จำกัด เป็นผู้บริหารทีมฟุตบอลของบริษัทด้วย คือ ทีมโอสถสภา และเป็นผู้ฝึกสอนมวยสากลสมัครเล่นให้กับนักมวยทีมชาติลาว อีกทั้งยังเป็นผู้บรรยายร่วมในรายการ ศึกจ้าวมวยไทย รายการถ่ายสอดการชกมวยไทยทางช่อง 3 รวมถึงเป็นพิธีกรเสริมในรายการศึกมวยไทยลุมพินีเกริกไกร ทาง ช่อง 5 ในบางสัปดาห์แทนที่พินิจ พลขัน ที่ติดภารกิจไม่สามารถมาทำหน้าที่ได้ จนกระทั่งรายการนั้นย้ายไปถ่ายทอดสดทาง ช่อง 9 เอ็มคอตเอชดี และเปลี่ยนชื่อรายการ ทวีจึงเข้ามาร่วมบรรยายเต็มตัว และร่วมแสดงในฐานะนักแสดงประกอบ หรือรับเชิญในภาพยนตร์หรือละครโทรทัศน์เรื่องต่าง ๆ ด้วย
การลดธงครึ่งเสา
การลดธงครึ่งเสา (half-staff, half-mast) ชักธงขึ้นที่เสาธงใดๆ เพียง 1 ใน 3 หรือ 2 ใน 3 ของความยาวเสาธงหรือเสาธงเรือ (ขึ้นอยู่กับกรณีตามที่แต่ละประเทศกำหนด) เพื่อเป็นเครื่องหมายแสดงความเคารพหรือการไว้ทุกข์ ต่อผู้ตาย ซึ่งเป็นบุคคลสำคัญทั้งในและต่างประเทศ
ธรรมเนียมการชักธงเพียงครึ่งเสาเริ่มต้นขึ้นเมื่อหลายศตวรรษก่อน เพื่อให้ธงแห่งความตายที่มองไม่เห็น (the invisible flag of death) ได้ชักอยู่บนยอดเสาธงนั้น อันหมายความถึงพลังอำนาจ การมีอยู่ และการปรากฏของความตาย
การไว้ทุกข์ด้วยธงชาติสำหรับบางประเทศยังอาจมีธรรมเนียมที่ต่างออกไป เช่น ในกรณีของประเทศญี่ปุ่น จะมีการเพิ่มแถบผ้าสีดำไว้เหนือธงชาติ เพื่อเป็นสัญลักษณ์ในการไว้ทุกข์
สำหรับธงชาติซาอุดีอาระเบีย ธงชาติโซมาลีแลนด์ ธงชาติอิหร่าน ธงชาติอัฟกานิสถานและธงชาติอิรัก ถือเป็นธงชาติที่จะไม่มีการลดธงครึ่งเสา เนื่องจากข้อความชะฮาดะฮ์ หรือ(และ) ตักบีร์บนธงมีความหมายถึง พระนามของอัลลอฮ์ (พระเจ้า) จึงไม่อาจใช้ธงนี้เป็นสัญลักษณ์ในการแสดงความอาลัยได้
ประเทศไทย
การลดธงครึ่งเสาเพื่อแสดงความไว้อาลัยต่อการสูญเสียบุคคลสำคัญของประเทศครั้งแรกในสยามเกิดขึ้นในรัชกาลพระบาทสมเด็จพระจอมเกล้าเจ้าอยู่หัว รัชกาลที่ 4 เมื่อคราวสมเด็จพระเทพศิรินทราบรมราชินีสวรรคต (ขณะดำรงพระราชอิสริยยศเป็นสมเด็จพระนางรำเพยภมราภิรมย์ สิ้นพระชนม์) เมื่อวันที่ 9 กันยายน 2404 บรรดาฝรั่งลดธงลงครึ่งเสา 3 วัน
ครั้งนั้นพระบาทสมเด็จพระจอมเกล้าเจ้าอยู่หัวมีพระราชหัตถเลขาพระราชทานพระยาศรีพิพัฒน์หัวหน้าคณะทูตสยามไปเจริญพระราชไมตรียังประเทศฝรั่งเศส มีข้อความว่า “แม่เพอยนี้ถึงในกรุงเทพฯ ท่านทั้งปวงว่าเป็นเจ้าเล็กเจ้าน้อยก็ดีแต่ในเมืองที่มาทำสัญญาไมตรีแลลูกค้าพาณิชต่างประเทศเป็นอันมากเขานับถือว่าเป็นคนโตคนใหญ่ ตั้งแต่วันสิ้นชีวิตลงแล้ว กงสุลต่างประเทศ บรรดาที่มีธงเขาก็ลดธงครึ่งเสาให้สามวัน เรือกำปั่นที่จอดทอดอยู่ในแม่น้ำทุกลำ
กงสุลก็ป่าวร้องให้ลดธงแลไขว้เชือกแดงสำแดงให้รู้ว่าเศร้าโศกสามวัน...ก็หนังสือนี้จะมาถึงท่านทั้งปวงเมื่อใดที่ตำบลใดก็ยังไม่ทราบ ถ้าได้หนังสือนี้ที่เรือหรือที่บกควรจะยกธงกึ่งเสาเป็นคำนับสามวันหรือเจ็ดวันอย่างไร ก็จงคิดเป็นเกียรติยศแก่ข้าพเจ้าด้วย
สำหรับประเทศไทย การลดธงครึ่งเสา จะมีคำสั่งจากสำนักเลขาธิการคณะรัฐมนตรี เป็นกรณีไป หากเป็นบุคคลสำคัญในประเทศ ก็ให้ลดธงครึ่งเสา เป็นเวลาตามกำหนด ให้สมเกียรติกับฐานันดรศักดิ์ ส่วนหากเป็นบุคคลสำคัญต่างประเทศ ส่วนมากแล้ว ทางรัฐบาล จะประกาศให้ลดธงครึ่งเสา เป็นเวลา 3 วัน
Colinatys
Colinatys เป็นสกุลของ ชั้นแกสโทรโพดา ที่อยู่ในวงศ์  Colinatydidae มีเพียงสปีชีส์เดียวคือ Colinatys alayoi.
ยุทธการที่เชียร์โนบีล
ยุทธการเชียร์โนบีล หรือ ยุทธการเชอร์โนบิล เป็นการปะทะทางทหารในเขตหวงห้ามเชียร์โนบีล ระหว่างกองทัพรัสเซียกับกองทัพยูเครน เริ่มต้นขึ้นในวันที่ 24 กุมภาพันธ์ 2022 วันแรกของการรุกรานยูเครน กองกำลังรัสเซียเข้ารุกรานผ่านทางเบลารุส และสามารถยึดพื้นที่โรงไฟฟ้านิวเคลียร์เชียร์โนบีลได้ภายในวันนั้น ภายในวันที่ 7 มีนาคม ผู้คนราว 300 คน คนงาน 100 คน และทหารยูเครน 200 คน ติดอยู่ในโรงไฟฟ้า นับตั้งแต่รัสเซียเข้ายึดพื้นที่ดังกล่าว ในวันที่ 31 มีนาคม มีรายงานว่ากองกำลังรัสเซียส่วนใหญ่ที่เข้ายึดครองเชียร์โนบีลได้ถอนกำลังออกโดยเป็นส่วนหนึ่งของการรวมกลุ่มของกองกำลังรัสเซียในพื้นที่
เหตุการณ์
มีรายงานว่าการปะทะเกิดการโจมตีถูกจุดที่เก็บสารกัมมันตภาพรังสี นอกจากนี้ยังพบค่ากัมมันตรังสีสูงขึ้นในพื้นที่ อย่างไรก็ตาม องค์การพลังงานปรมาณูนานาชาติระบุว่า "ไม่มีผู้บาดเจ็บหรือเสียชีวิต และไม่มีความเสียหายแก่พื้นที่ก่อสร้าง[ในเชียร์โนบีล]"
ข้อมติคณะมนตรีความมั่นคงแห่งสหประชาชาติที่ 45
ข้อมติคณะมนตรีความมั่นคงแห่งสหประชาชาติที่ 45 ได้ถูกรับเมื่อวันที่ 10 กุมภาพันธ์ ค.ศ. 1948 ภายหลังตรวจสอบใบสมัครเข้าเป็นสมาชิกสหประชาชาติของประเทศพม่า ซึ่งสมัชชาใหญ่แห่งสหประชาชาติได้แนะนำประเทศซูดาน ซึ่งมติส่วนใหญ่รับรอง ยกเว้นประเทศอาร์เจนตินาที่งดออกเสียง
การคัดเลือกเจ้าภาพโอลิมปิกฤดูร้อน 2020
การคัดเลือกเจ้าภาพกีฬาโอลิมปิก 2020 และพาราลิมปิก 2020 มีเมื่องที่เสนอตัวเป็นเจ้าภาพทั้งหมด 6 เมือง ได้แก่
เมืองที่ผ่านการคัดเลือก 3 เมืองสุดท้าย
3 เมืองสุดท้ายที่เข้ารอบสุดท้ายจากการคัดเลือกเมื่อวันที่ 23 พฤษภาคม พ.ศ. 2555 ที่นครเกแบ็ก ได้แก่
การเลือกเจ้าภาพ
ผลการลงคะแนนตัดสินในการประชุมคณะกรรมการโอลิมปิกสากล สมัยที่ 125 เมื่อวันที่ 7 กันยายน พ.ศ. 2556 ณ โรงแรมบัวโนสไอเรส ฮิลตัน กรุงบัวโนสไอเรส ประเทศอาร์เจนตินา โดยการประชุมครั้งนี้มีประมุขและผู้นำประเทศที่เสนอตัวเป็นเจ้าภาพเดินทางเพื่อร่วมเสนอแผนขั้นสุดท้ายก่อนลงคะแนนครบทุกประเทศ ได้แก่ เจ้าชายเฟลีเป แห่งสเปน เจ้าหญิงฮิซะโกะ แห่งญี่ปุ่น นายชินโซ อะเบะ นายกรัฐมนตรีญี่ปุ่น นายเรเจป ไตยิป เอร์โดอัน นายกรัฐมนตรีแห่งตุรกี การลงคะแนนเกิดขึ้นเมื่อเวลา 15.45 น.ตามเวลาท้องถิ่น หรือ 1.45 น.ของวันที่ 8 กันยายน ตามเวลาประเทศไทย การประกาศผลมีขึ้นในเวลาประมาณ 17.22 น. ตามเวลาท้องถิ่น หรือ 3.22 น. ของวันที่ 8 กันยายน ตามเวลาประเทศไทย
เดอะแคทาลิสต์
"เดอะแคทาลิสต์" ได้นำมาเป็นเพลงประกอบตัวอย่างและเครดิตของวิดีโอเกม Medal of Honor เป็นเพลงเปิดของเกมอาร์เคดของบริษัทบันไดนัมโกะเกมส์ Mobile Suit Gundam: Extreme Vs. และใช้โฆษณาซีรีส์ เซอร์ไววิงเดอะคัต ของช่องดิสคัฟเวอรี่ แชนแนล เพลงนี้ยังได้อยู่ในวิดีโอเกม ลิงคินพาร์กรีเวนจ์ สำหรับ ไอโฟน, ไอแพด, และ ไอพอดทัช นอกจากนี้ "เดอะแคทาลิสต์" ยังได้นำไปใช้โฆษณาให้กับภาพยนตร์ในปี พ.ศ. 2554 เดอะลินคอล์นลอว์เยอร์ ด้วยกันกับนักแสดง แมทธิว แม็คคอนาเฮย์
มิวสิกวิดีโอ
มิวสิกวิดีโอของเพลงนี้ถ่ายทำในเดือนมิถุนายน และกำกับโดย โจ ฮาห์น วิดีโอนี้มีการอ้างอิงถึง ภควัทคีตา และ เจ. โรเบิร์ต ออพเพนไฮเมอร์ ตลอดจนบันทึกทางศาสนาของยิวหรือคริสเตียน ซึ่งทั้งสามอย่างนี้เป็นแนวคิดที่ใช้ในอัลบั้มอะเทาซันด์ซันส์นี้ด้วย โจ ฮาห์นได้อธิบายแนวคิดของวิดีโอนี้ที่ว่า ถ้ามนุษยชาติต้องยอมรับชะตากรรมของพวกเขาในช่วงเวลาแห่งความสิ้นหวัง
วิดีโอนี้ได้ออกเผยแพร่ลงในช่องอย่างเป็นทางการของลิงคินพาร์กในยูทูบในวันที่ 25 สิงหาคม พ.ศ. 2553 วิดีโอเริ่มต้นด้วยเมืองทั้งเมืองที่เต็มไปด้วยหมอกควัน และแสดงให้เห็นไมค์ร้องเพลงด้วยชุดที่มีหมวกคลุมศีรษะในรถที่ผุพัง ผู้คนกำลังวิ่งออกมาจากเมือง สมาชิกในวงได้แสดงดนตรีให้เห็นในสิ่งก่อสร้างที่เหลืออยู่ และแสดงให้เห็นเชสเตอร์ร้องเพลงในขณะที่จมอยู่ในน้ำ
รายชื่อเพลง
เพลงทั้งหมดแต่งโดยลิงคินพาร์ก
เซลีนดียงช็องต์นอแอล
เซลีนดียงช็องต์นอแอล (Céline Dion chante Noël, "เซลีน ดิออน ร้องเพลงคริสต์มาส") เป็นอัลบั้มเพลงคริสต์มาสภาษาฝรั่งเศส ของเซลีน ดิออนนักร้องสาวชาวแคนาดา ออกจำหน่ายในรัฐเกแบ็ก ประเทศแคนาดา เมื่อวันที่ 30 พฤศจิกายน พ.ศ. 2524 นับเป็นอัลบั้มที่ 2 ของเธอ และเป็นอัลบั้มเพลงคริสต์มาสอัลบั้มแรก
ข้อมูลอัลบั้ม
อัลบั้มนี้ออกจำหน่ายต่อจากอัลบั้ม ลาวัวดูว์บงดีเยอ 3 สัปดาห์ ซึ่งบรรจุเพลงคริสต์มาสไว้ แม้ว่าอัลบั้มนี้ไม่มีซิงเกิลออกจำหน่ายหรือเผยแพร่เพื่อประชาสัมพันธ์อัลบั้มนี้ แต่อัลบั้มนี้ และ ลาวัวดูว์บงดีเยอ ก็สามารถทำยอดขายรวมกว่า 30,000 ชุดในปี พ.ศ. 2524 และยอดขายเพิ่มขึ้นเป็น 125,000 ชุด ในปีต่อมา
เพลง "Glory Alleluia," "Promenade en traîneau" และ "Joyeux Noël" ยังได้รับการบบรจุลงในอัลบั้ม ช็องเซกงต์เดอนอแอล ซึ่งเป็นอัลบั้มเพลงคริสต์มาสอัลบั้มที่ 2 ของเธอ
ในปี พ.ศ. 2536 เซลีนได้บันทึกเสียงเพลง "Joyeux Noël" ในภาษาอังกฤษที่มีชื่อว่า "เดอะคริสต์มาสซอง" ซึ่งได้รับการบรรจุลงในอัลบั้ม ดีสอาร์สเปเชียลไทมส์ อัลบั้มเพลงคริสต์มาสของเธอซึ่งออกจำหน่ายในปี พ.ศ. 2541 นอกจากนี้เธอยังบันทึกเสียงเพลง "Petit Papa Noël" ใหม่พร้อมกับ Alvin and the Chipmunks ในปี พ.ศ. 2537 ซึ่งออกจำหน่ายในอัลบั้ม A Very Merry Chipmunk
ขนมต้ม
ขนมที่เรียกว่าขนมต้มของภาคใต้จะต่างไปจากภาคกลาง ขนมต้มของภาคใต้จะเป็นข้าวเหนียวผสมน้ำกะทิห่อใบกะพ้อแล้วเอาไปต้ม บางท้องที่เรียกห่อต้ม ขนมที่ทำแบบนี้ทางภาคกลางเรียกข้าวต้มมัดหรือข้าวต้มผัด
เรสเซิลเมเนีย ครั้งที่ 33
เรสเซิลเมเนีย ครั้งที่ 33 (WrestleMania 33) เป็นการแสดงมวยปล้ำอาชีพแบบเพย์-เพอร์-วิว (PPV) ของศึกเรสเซิลเมเนียเป็นครั้งที่ 33 จัดโดยWWE วันที่ 2 เมษายน ค.ศ. 2017 ที่สนามCamping World Stadium ที่เมืองออร์แลนโด รัฐฟลอริดา สหรัฐอเมริกา
เบื้องหลัง
เรสเซิลเมเนียถือว่าเป็นรายการเรือธงของ WWE และได้รับการอธิบายว่าซูเปอร์โบว์ลของความบันเทิงกีฬา ตั๋วไปเริ่มขายตั้งแต่วันที่ 18 พฤศจิกายน 2016 กับตั๋วแต่ละต้นทุน $38 ถึง $2,130 วันที่ 31 ตุลาคม 2016 ได้เริ่มขายแพ็กเกจท่องเที่ยวกับที่พักตั้งแต่ $950 $5,900 สมาชิกใหม่สำหรับ WWE Network สามารถชมงานได้โดยไม่มีค่าใช้จ่ายเพิ่มเติม จะมีการออกอากาศพรีโชว์ชั่วโมงที่สองพร้อมๆกับทางช่อง USA Network วันที่ 20 กุมภาพันธ์ 2017 ได้มีการคอนเฟิร์มว่า เดอะนิวเดย์ (บิ๊กอี, โคฟี คิงส์ตัน และเซเวียร์ วูดส์) จะเป็นโฮสต์ของเรสเซิลเมเนีย 33
เพลงประกอบสำหรับเรสเซิลเมเนียคือ "Greenlight" (โดย Pitbull ร่วมด้วย Flo Rida และ LunchMoney Lewis), "Like a Champion" (โดย Danger Twins), "Flame" (โดย Tinashe) และ "Am I Savage?" (โดย Metallica) Pitbull, Flo Rida และ LunchMoney Lewis จะมาร่วมร้องเพลง "Greenlight" ในงาน และ Pitbull จะร้องเพลง "Options" พร้อมกับ Stephen Marley วันที่ 17 มีนาคม 2017 ได้ประกาศว่านักร้องชาวอเมริกัน Tinashe จะมาร้องเพลง "America the Beautiful" ในช่วงเปิดรายการเรสเซิลเมเนีย
เรื่องราว
เรสเซิลเมเนีย 33 กับประเภทแมตช์การปล้ำ จะถูกกำหนดโดยการวางพล็อตเรื่อง และเขียนบท โดยนักมวยปล้ำจะถูกวางตัวให้เป็น ธรรมะ หรือ อธรรม ทั้งหมดโดยการจัดแมตช์ นักมวยปล้ำทั้งหมดที่มาจากรอว์, สแมคดาวน์ไลฟ์ และ 205 ไลฟ์ ของครุยเซอร์เวท บางคนเท่านั้นที่มีความบาดหมางจากรายการทีวีของ WWE จะได้มาแสดงที่เรสเซิลเมเนีย
ในรอยัลรัมเบิล (2017)(29 มกราคม) แรนดี ออร์ตัน จากค่ายสแมคดาวน์เป็นผู้ชนะแมตช์รอยัลรัมเบิลซึ่งวันรุ่งขึ้น(30 มกราคม) ออร์ตันได้ออกมาประกาศว่าเขาได้เลือกค่ายสแมคดาวน์ ในการชิงแชมป์ WWE Championship ในเรสเซิลเมเนีย เบรย์ ไวแอ็ตต์ได้คว้าแชมป์ WWE ในแมตช์อิลิมิเนชั่น แชมเบอร์ (2017) 2 วันต่อมาในสแมคดวาน์ เบรย์สามารถป้องกันแชมป์ได้ในแมตช์สามเส้ากับจอห์น ซีนาและเอเจ สไตส์ หลังแมตช์ออร์ตันออกมาแล้วก็บอกว่าเบรย์คือเจ้านายของเขา และเขาขอปฏิเสธที่จะสู้กับเบรย์ในเรสเซิลเมเนีย ออร์ตันคุกเข่าลงและร่วมฉลองชัยชนะกับเบรย์ หลังจบสแมคดาวน์ แดเนียล ไบรอันได้ประกาศจัดแบทเทิลรอยัล เพื่อหาผู้ท้าชิงอันดับ1 กับเบรย์ในเรสเซิลเมเนียในสัปดาห์ถัดไป ผลปรากฏว่าลู้ก ฮาร์เปอร์กับเอเจ สไตส์ตกเวททั้งคู่ ทำให้เสมอ แดเนียล ไบรอันออกมาประกาศว่าจะมีการหาผู้ท้าชิงอันดับ 1 ในอีกสัปดาห์ถัดไประหว่างฮาร์เปอร์กับเอเจ ในสแมคดาวน์ 28 กุมภาพันธ์ เอเจชนะฮาร์เปอร์ได้สิทธิ์ชิงแชมป์กับเบรย์ คืนเดียวกันออร์ตันได้หักหลังเบรย์โดยการเผาบ้านของเบรย์และทวงสิทธิ์ชิงแชมป์ในเรสเซิลเมเนีย ในสแมคดาวน์ 7 มีนาคม ได้ประกาศให้เอเจเจอกับออร์ตันหาผู้ท้าชิงแชมป์ โดยออร์ตันชนะไปได้
ในเรสเซิลเมเนีย ครั้งที่ 20 โกลด์เบิร์กชนะบร็อก เลสเนอร์ไปในการเจอกันครั้งแรกของพวกเขา ก่อนจะออกจากสมาคมทั้งคู่ เลสเนอร์ได้กลับมาในปี 2012 และโกลด์เบิร์กได้กลับมาในปี 2016 ในเซอร์ไวเวอร์ซีรีส์ (2016) ทั้งคู่ได้เจอกันเป็นครั้งที่2 ซึ่งโกลด์เบิร์กเอาชนะไปได้ด้วยเวลาเพียง 1:26 วินาที ต่อมาทั้งคู่ได้ประกาศเข้าร่วมแมตช์รอยัลรัมเบิล โดยเลสเนอร์ออกมาเป็นลำดับที่26 และโกลด์เบิร์กลำดับที่28 โกลด์เบิร์กย้ำแค้นโดยการเหวี่ยงเลสเนอร์ลงจากเวทีตกรอบ ก่อนถูกดิอันเดอร์เทเกอร์เหวี่ยงตกเวทีตามไป ในรอว์คืนต่อมา เลสเนอร์กับพอล เฮย์แมนได้ออกมาท้าเจอโกลด์เบิร์กในเรสเซิลเมเนีย สัปดาห์ต่อมา โกลด์เบิร์กได้ประกาศรับคำท้าของเลสเนอร์ และขอท้าชิงแชมป์ WWE Universal Championship กับเควิน โอเวนส์ในฟาสต์เลน (2017) ในรอว์ 20 กุมภาพันธ์ เลสเนอร์กับเฮย์แมนให้สัมภาษณ์กับไมเคิล โคลว่าถ้าโกลด์เบิร์กได้แชมป์ในฟาสต์เลน เลสเนอร์จะขอท้าชิงแชมป์ในเรสเซิลเมเนียทันที ในสัปดาห์ถัดมา โกลด์เบิร์กบอกว่าเขาจะคว้าแชมป์จากโอเวนส์เพื่อจะไปป้องกันแชมป์กับเลสเนอร์ ในฟาสต์เลน โกลด์เบิร์กสามารถคว้าแชมป์มาได้ ทำให้แมตช์กับเลสเนอร์เป็นการชิงแชมป์
ในปี 2014 เซท รอลลินส์ได้กลายเป็นฝ่ายอธรรมโดยการหักหลังดีน แอมโบรส และโรแมน เรนส์ เพื่อนร่วมกลุ่มเดอะชีลด์ และได้ไปเข้าร่วมกลุ่มดิออธอริตีภายใต้การนำของทริปเปิลเอช รอลลินส์ได้คว้าแชมป์ WWE ในเรสเซิลเมเนีย ครั้งที่ 31 แต่ต้องสละไปในเดือนพฤศจิกายน 2015 เนื่องจากได้รับบาดเจ็บที่เข่าขวา ก่อนจะกลับมาในกลางปี 2016 และได้รับการคัดเลือกให้เป็นสตาร์ฝั่งรอว์ เขาแพ้ให้ฟิน บาเลอร์ ในการหาแชมป์ Universal Championship คนแรกในซัมเมอร์สแลม (2016) แต่หลังจากนั้นบาเลอร์ได้สละแชมป์เพราะบาดเจ็บ ในรอว์ 29 สิงหาคม รอลลินส์ได้เข้าร่วมแมตช์สี่เส้าเพื่อหาแชมป์คนใหม่ แต่ระหว่างแมตช์ทริปเปิลเอชได้ปรากฏตัวและหักหลังรอลลินส์โดยจับใส่ Pedigree และให้เควิน โอเวนส์จับกดคว้าแชมป์ไป ในรอว์ 23 มกราคม ระหว่างแมตช์กับแซมี เซย์นนั้น เพลงเปิดตัวของทริปเปิลเอชก็ดังขึ้น ทำให้รอลลินส์เสียสมาธิจนแพ้เสียสิทธิ์เข้าร่วมรอยัลรัมเบิล รอลลินส์ได้ปรากฏตัวในเอ็นเอ๊กซ์ที เทคโอเวอร์: แซนแอนโทนีโอ โดยเรียกให้ทริปเปิลเอชออกมาเจอบนเวที แต่ทริปเปิลเอชได้เรียกรปภ.มาลากตัวออกจากสนาม  ในรอว์ 30 มกราคม ทริปเปิลเอชได้เรียกรอลลินส์ออกมาเจอกันบนเวทีแต่รอลลินส์ถูกซามัว โจมาลอบทำร้าย ก่อนจับใส่ท่า Coquina Clutch ทำให้ได้รับบาดเจ็บที่เข่าขวาอีกครั้ง   ในรอว์ 27 กุมภาพันธ์ รอลลินส์ได้ออกมาพูดถึงอาการบาดเจ็บ และบอกกับทริปเปิลเอชว่าเขาจะอยู่ที่เรสเซิลเมเนียด้วย ในรอว์ 13 มีนาคม รอลลินส์ได้ออกมาช่วยผู้จัดการทั่วไปของรอว์ มิค โฟลีย์จากการทำร้ายของทริปเปิลเอช แต่ก็ถูกทริปเปิลเอชเล่นงานเข่าข้างที่เจ็บซ้ำ ในรอว์ 27 มีนาคม ทั้งคู่ได้เซ็นสัญญาปล้ำแมตช์ Non-Sanctioned ในเรสเซิลเมเนีย(ถ้าบาดเจ็บ หรือพิการ จะไม่มีสิทธิ์ดำเนินการฟ้องร้องใดๆ ต่อทริปเปิลเอช)
ในกลางปี 2016 คริส เจริโคและเควิน โอเวนส์ได้เริ่มเป็นเพื่อนกันและต่างก็ให้ความช่วยเหลือซึ่งกันและกัน  โอเวนส์ได้เข้ารอบแมตช์สี่เส้าชิงแชมป์ Universal Championship ที่ว่างอยู่ และคว้าแชมป์ได้สำเร็จ ต่อมาเจริโคก็ช่วยเหลือโอเวนส์ทุกครั้งในการป้องกันแชมป์   ในรอว์ 9 มกราคม โอเวนส์ได้ช่วยเจริโคให้คว้าแชมป์ WWE United States Championship จากโรแมน เรนส์ในแฮนดิแคป ในรอว์ 13 กุมภาพันธ์ โอเวนส์ได้หักหลังเจริโคในงานฉลอง "Festival of Friendship" ของทั้งสอง ทำให้กลายเป็นศัตรูกัน ในฟาสต์เลน เจริโคได้ออกมาก่อกวนโอเวนส์จนแพ้เสียแชมป์ Universal ให้โกลด์เบิร์ก คืนต่อมาในรอว์ เจริโคเรียกให้โอเวนส์ออกมาตอบคำถามที่ว่าทำไมถึงหักหลังเขา และโอเวนส์ก็ออกมาบอกว่า เพราะเขาไม่เคยคิดว่าเจอริโคคือเพื่อนเลย เขาหลอกใช้เจริโคมาตลอด จากนั้นทั้งคู่ก็ประกาศท้าเจอกันในเรสเซิลเมเนียเป็นการชิงแชมป์ US
ในโรดบล็อก: เอ็นด์ออฟเดอะไลน์ ชาร์ลอตต์ แฟลร์ได้เอาชนะซาชา แบงส์ คว้าแชมป์ WWE Raw Women's Championship สมัยที่4 จบเรื่องราวที่ยาวนานของทั้งคู่ และตามข้อตกลงหลังจบแมตช์นี้ ตราบใดที่ใครคนนั้นยังเป็นแชมป์อยู่ จะไม่สามารถใช้สิทธิ์ชิงแชมป์กันได้อีก ชาร์ลอตต์ได้เริ่มเปิดศึกกับเบย์ลีย์ ในรอยัลรัมเบิลชาร์ลอตต์สามารถป้องกันแชมป์กับเบย์ลีย์ได้ รอว์คืนต่อมาเบย์ลีย์ได้จับกดชนะชาร์ลอตต์ในแมตช์แทกทีม จึงได้สิทธิ์รีแมตช์ชิงแชมป์ในรอว์ 13 กุมภาพันธ์ และเบย์ลีย์ก็สามารถคว้าแชมป์ไปได้โดยการช่วยเหลือจากซาชา ในฟาสต์เลนเบย์ลีย์ป้องกันแชมป์กับชาร์ลอตต์ได้โดยการช่วยเหลือจากซาชาอีกครั้ง ในรอว์คืนถัดมา ซาชาบอกว่าเธอและเบย์ลีย์ควรจะเจอกันชิงแชมป์ในเรสเซิลเมเนีย ชาร์ลอตต์ออกมาและเรียกร้องให้เธอควรจะมีแมตช์เนื่องจากการก่อกวนของซาชา ผู้จัดการทั่วไปของรอว์ มิค โฟลีย์ ประกาศว่าชาร์ลอตต์และซาชาจะต้องเจอกันเพื่อไปชิงแชมป์กับเบย์ลีย์ อย่างไรก็ตามสเตฟานีเปลี่ยนแผนการเหล่านั้น เธอให้สิทธิ์ชาร์ลอตต์ได้ชิงแชมป์ในเรสเซิลเมเนีย แต่ซาชาต้องเจอกับเบย์ลีย์เพื่อสิทธิ์เข้าร่วมแมตช์ชิงแชมป์ และซาชาเอาชนะเบย์ลีย์ไปได้ทำให้เป็นการชิงแชมป์สามเส้า ในรอว์ 20 มีนาคม ไนอา แจ็กซ์ได้ชนะเบย์ลีย์ในแมตช์ไม่มีกฏกติกา ทำให้แมตช์ชิงแชมป์ในเรสเซิลเมเนียกลายเป็นสี่เส้า และมีการประกาศเพิ่มเติมเป็นแมตช์สี่เส้าคัดออก
ในรอยัลรัมเบิล Kickoff แกลโลส์และแอนเดอร์สันได้คว้าแชมป์ WWE Raw Tag Team Championshipจากซีซาโรและเชมัส เชมัสและซีซาโรได้ใช้สิทธิ์รีแมตช์แต่เอ็นโซและแคสมาป่วนแมตช์ทำให้ไม่ได้แชมป์ ในรอว์ 20 กุมภาพันธ์ เอ็นโซและแคสเอาชนะเชมัสและซีซาโรได้สิทธิ์ไปชิงแชมป์ในฟาสต์เลน แต่ก็ไม่ได้แชมป์ ในรอว์คืนถัดมา เชมัสและซีซาโรได้ก่อกวนการชิงแชมป์ของเอ็นโซและแคส ผู้จัดการทั่วไปของรอว์ มิค โฟลีย์ ประกาศให้เชมัสและซีซาโรเจอกับเอ็นโซและแคสในรอว์สัปดาห์ถัดไป เพื่อหาทีมไปชิงแชมป์กับแกลโลส์และแอนเดอร์สันในเรสเซิลเมเนีย ผลปรากฏว่าแกลโลส์และแอนเดอร์สันออกมาป่วนทำให้ไม่มีทีมชนะ โฟลีย์เลยจัดชิงแชมป์แบบสามเส้าในเรสเซิลเมเนีย และมีการประกาศเพิ่มเติมเป็นการไต่บันได
ในรอยัลรัมเบิล ดิอันเดอร์เทเกอร์ได้เข้าร่วมแมตช์รอยัลรัมเบิล โรแมน เรนส์ หลังจากแพ้ในการชิงแชมป์ Universal Championship ก่อนหน้านั้น เขาได้เข้าร่วมแมตช์รัมเบิลเป็นคนที่30 และเหวี่ยงอันเดอร์เทเกอร์ลงจากเวที ในรอว์ 6 มีนาคม บรอน สโตรว์แมน ที่แพ้ให้เรนส์ในฟาสต์เลน ออกมาที่เวทีเพื่อเรียกหาเรนส์ แต่กลายเป็นอันเดอร์เทเกอร์ออกมายืนจ้องหน้าสโตรว์แมน ทำให้สโตรว์แมนกลัวและหนีกลับไป เรนส์ออกมาแล้วก็บอกกับอันเดอร์เทเกอร์ว่าสโตรว์แมนมันไม่ได้เรียกหานายนะ มันเรียกหาฉันต่างหาก ให้มันรู้ซะบ้างว่าที่นี่ถิ่นใคร อันเดอร์เทเกอร์มองไปที่โลโก้เรสเซิลเมเนีย แล้วก็จับเรนส์มาโชกสแลม ก่อนจะมีการประกาศแมตช์ของทั้งคู่ในเวลาต่อมา
ในอิลิมิเนชั่น แชมเบอร์ เนโอมีได้คว้าแชมป์ WWE SmackDown Women's Championship แต่เนื่องจากได้รับบาดเจ็บเธอจึงต้องสละแชมป์ ทำให้มีการหาตำแหน่งแชมป์ที่ว่างอยู่โดยอเล็กซา บลิสได้แชมป์ไป ในสแมคดาวน์ 7 มีนาคม แดเนียล ไบรอันประกาศให้อเล็กซาป้องกันแชมป์กับนักมวยปล้ำหญิงทุกคนในสังกัดสแมคดาวน์
ในอิลิมิเนชั่น แชมเบอร์ นิกกี เบลลากำลังให้สัมภาษณ์อยู่หลังเวที ทว่าโดนนาตาเลียวิ่งเข้ามาอัด ทั้งสองฟัดกัน เหวี่ยงไปโดนโต๊ะเครื่องแป้งของมารีสที่กำลังแต่งหน้าอยู่จนเละ ในคืนเดียวกันเดอะมิซได้ถูกจอห์น ซีนากำจัดออกจากแมตช์อิลิมิเนชั่น แชมเบอร์ ในสแมคดาวน์ 21 กุมภาพันธ์ นิกกีและนาตาเลียได้มีแมตช์กันในแบบจับกดที่ไหนก็ได้ ระหว่างแมตช์นาตาเลียเหวี่ยงนิกกีไปชนมารีสจนที่กั้นล้ม มารีสโมโหเอาท่อเหล็กมาฟาดนิกกีที่ท่อนขาหลายรอบจนทำให้นาตาเลียกดนับสามชนะไป ในแบทเทิลรอยัลคู่เอก มิซได้ถูกซีนาเหวี่ยงตกเวทีทำให้มิซแค้นขึ้นมาเหวี่ยงซีนาตกเวทีไปเช่นกัน ในสแมคดาวน์ 14 มีนาคม แดเนียล ไบรอัน ได้ประกาศแมตช์ระหว่างซีนาและนิกกีเจอกับมิซและมารีสในเรสเซิลเมเนีย วันที่ 27 มีนาคม ซีนาเป็นแขกรับเชิญรายการ Today ของเอ็นบีซี และประกาศว่านักอุตุนิยมวิทยา อัล โรเกอร์ จะเป็นผู้ประกาศรับเชิญพิเศษในแมตช์นี้
ตุลาการรัฐธรรมนูญ
ตุลาการรัฐธรรมนูญ อาจหมายถึง
เรสเซิลเมเนีย ครั้งที่ 33
เรื่องราว
ในสแมคดาวน์ 17 มกราคม คอมมิสชันเนอร์ เชน แม็กแมน ได้จัดแมตช์อิลิมิเนชั่น แชมเบอร์ ชิงแชมป์ WWE ในศึกอิลิมิเนชั่น แชมเบอร์ ทำให้แชมป์ในตอนนั้นอย่างเอเจ สไตส์ไม่พอใจอย่างมาก ในขณะที่เขามีเรื่องเกี่ยวกับการป้องกันแชมป์กับจอห์น ซีนาในรอยัลรัมเบิล และรู้สึกว่ามันไม่ยุติธรรม โดยเฉพาะอย่างยิ่งเขาไม่เคยปล้ำแชมเบอร์ก่อน ในรอยัลรัมเบิลเอเจได้เสียแชมป์ให้ซีนา เอเจได้เข้าร่วมแมตช์อิลิมิเนชั่น แชมเบอร์ แต่เชนยังสัญญากับเอเจว่าเขาจะได้รีแมตช์ชิงแชมป์แบบหนึ่งต่อหนึ่งถ้าเขาไม่ได้แชมป์ในแชมเบอร์ แต่เป็นเบรย์ ไวแอ็ตต์ที่ได้แชมป์ เอเจได้ขอรีแมตช์ชิงแชมป์เช่นเดียวกับซีนา ผู้จัดการทั่วไป แดเนียล ไบรอัน ได้จัดแมตช์เป็นสามเส้าและเบรย์ป้องกันแชมป์ไว้ได้ จากนั้น แรนดี ออร์ตัน ผู้ชนะรอยัลรัมเบิลได้ออกมาปฏิเสธสิทธิ์ในการชิงแชมป์กับเบรย์ในเรสเซิลเมเนีย ไบรอันจึงได้จัดแบทเทิลรอยัล 10 คนเพื่อหาผู้ท้าชิงอันดับ1 คนใหม่ เนื่องจากเอเจไม่ได้สิทธิ์รีแมตช์แบบหนึ่งต่อหนึ่งที่เชนสัญญาไว้เขาจึงเข้าร่วมแบทเทิลรอยัล ซึ่งแมตช์จบลงด้วยการเสมอเพราะเอเจกับลู้ก ฮาร์เปอร์ตกเวทีทั้งคู่ ทั้งสองได้เจอกันในอีกสัปดาห์ถัดมาเพื่อหาผู้ท้าชิง เอเจจับกดฮาร์เปอร์นับ3 แต่เท้าของฮาร์เปอร์นั้นพาดเชือกอยู่ เชนออกมาสั่งเริ่มแมตช์ใหม่ซึ่งทำให้เอเจโกรธ ขณะที่เอเจกำลังเถียงกับเชน ฮาร์เปอร์จะซุปเปอร์คิกใส่เอเจ แต่หลบได้เลยเตะไปโดนเชน เอเจเลยได้โอกาสพลิกกลับมาชนะได้เป็นผู้ท้าชิง ในท้ายรายการออร์ตันได้ทวงสิทธิ์ชิงแชมป์กับเบรย์ หลังจากนั้นใน Talking Smack เชนและไบรอันได้ตัดสินใจว่าเอเจต้องปล้ำหาผู้ท้าชิงอีกครั้งกับออร์ตัน และเป็นออร์ตันที่ชนะ หลังจากจบรายการเอเจได้ทะเลาะกับเชนที่หลังเวที ในสแมคดาวน์ 14 มีนาคม เอเจได้ลอบทำร้ายเชนที่ลานจอดรถ ก่อนจะถูกไบรอันไล่ออก(ตามบท) ในท้ายรายการเชนออกมาประกาศว่าจะสู้กับเอเจในเรสเซิลเมเนีย
ในระหว่างแมตช์อิลิมิเนชั่น แชมเบอร์ ชิงแชมป์ WWE นั้น แบรอน คอร์บิน ได้ถูกแชมป์ WWE Intercontinental Championship ดีน แอมโบรส รวบกดนับ 3 ออกจากการแข่งขัน คอร์บินโมโหเลยอัดแอมโบรสจนหมดสภาพแล้วซ้ำด้วย End of Days ก่อนจะออกจากกรงไป ทำให้เดอะมิซฉวยโอกาสมากดแอมโบรสนับ 3 ออกตามไป แอมโบรสและคอร์บินได้เข้าร่วมแบทเทิลรอยัลในการหาผู้ท้าชิงอันดับ1 ชิงแชมป์ WWE โดยแอมโบรสเหวี่ยงคอร์บินตกเวที คอร์บินโมโหไล่อัดแอมโบรสอีกครั้งก่อนจับใส่ End of Days และแอมโบรสก็ออกจากการแข่งขันเช่นกัน คอร์บินได้ประกาศท้าที่จะชิงแชมป์กับแอมโบรส  ในสแมคดาวน์ 21 มีนาคม ระหว่างแมตช์ของคอร์บินกับแรนดี ออร์ตัน แอมโบรสได้ก่อกวนคอร์บินจนแพ้ จากนั้นแอมโบรสก็รับคำท้าของคอร์บินก่อนจะจับใส่ Dirty Deeds
วันที่ 7 มีนาคม ได้ประกาศจัดแบทเทิลรอยัลชิงรางวัลอนุสรณ์สถานอ็องเดรเดอะไจแอนต์ครั้งที่4 ในเรสเซิลเมเนีย ก่อนเริ่มรายการ
ในฟาสต์เลน เนวิลล์สามารถป้องกันแชมป์ WWE Cruiserweight Championship กับแจ็ก แกลแล็กเฮอร์ไปได้ ในรอว์ 13 มีนาคม ได้มีการประกาศจัด 5 เส้า(Fatal 5-Way match) ที่จะจัดใน 205 Live คืนถัดไป เพื่อหาผู้ท้าชิงอันดับ1 กับเนวิลล์ในเรสเซิลเมเนีย และเป็นออสติน แอรีส์ที่ชนะ ต่อมาได้มีการประกาศให้เป็นแมตช์ก่อนเริ่มรายการ
ผล
<references group="Note"/>
วัดพระธาตุจอมสัก
วัดพระธาตุจอมสัก (เดิมชื่อ พระธาตุดอยบ้านยาง) เป็นหนึ่งในพระธาตุ 9 จอม ตั้งอยู่ใน ตำบลบ้านดู่ อำเภอเมือง จังหวัดเชียงราย สร้างขึ้นในสมัยโยนกไชยบุรีศรีเชียงแสน จนถึงสมัยพระเจ้าพังคราช กษัตริย์แห่งราชวงค์โยนก องค์ที่ 24 ได้มีพระเถระองค์หนึ่งชาวโกศล เมืองสุธรรมาวดี นามพระพุทธโฆษาจารย์ ได้นำพระบรทสารีริกธาตุจากประเทศลังกามาถวายพระองค์จำนวน 16 องค์ พระเจ้าพังคราชทรงโปรดให้แบ่งพระธาตุออกเป็น 3 ส่วน ส่วนหนึ่งประดิษฐานอยู่บนพระธาตุดอยจอมทอง ส่วนที่สองประดิษฐานอยู่บนพระธาตุจอมกิตติ และส่วนที่สามนำมาประดิษฐานที่พระธาตุดอยบ้านยาง ต่อมา ใน พ.ศ. 2490 พระครูบาคำหล้า สังวโร ได้เป็นประธานในการบูรณะพระธาตุองค์ใหม่ โดยสร้างครอบพระธาตุองค์เดิมไว้และได้สร้างวิหารเรือไว้สักยกใต้ถุนหลังหนึ่ง และได้เปลี่ยนชื่อมาเป็นพระธาตุจอมสักจนถึงทุกวันนี้
ความเชื่อ ในการไหว้ พระธาตุดอยจอมสัก เชื่อกันว่าถ้าได้กราบไหว้ท่านจะได้รับสิริมงคลสูงสุดและพานพบแต่สิ่งดีๆเข้ามาในชีวิตอย่างน่าอัศจรรย์ คำบูชาพระธาตุจอมสัก อะระหัง วันทามิ ธาตุโย สัพพะฐาเนสุ สุปะฏิ ปะทิตา อะระหังวันทามิ สัพพะโส
การกรองตัวเลขในขอบเขตแบบธรรมดา
ในทฤษฎีจำนวนนั้น การกรองตัวเลขในขอบเขตแบบธรรมดา (General number field sieve: GNFS) เป็น วิธีการในการแยกตัวประกอบจำนวนเต็มที่มีขนาดใหญ่ (มีตัวประกอบ 100 ตัวขึ้นไป) ได้เร็วที่สุด มักจะใช้กับเลขที่มีจำนวนมากกว่า 110 บิท โดยนำไปใช้ในการเข้ารหัสลับแบบกุญแจอสมมาตร (Public-key cryptography) ซึ่งเป็นขั้นตอนวิธีที่เหมาะสำหรับลายเซ็นดิจิตอลรวมทั้งการเข้ารหัสที่มีความปลอดภัย
การกรองตัวเลขในขอบเขตแบบธรรมดา นั้นมีเป้าหมายเพื่ออธิบายความสัมพันธ์ของที่มา, ข้อมูล และทฤษฎี ให้ผู้อ่านที่มีความเข้าใจในด้านต่างๆ เข้าใจและได้ข้อสรุปตรงกันและร่วมกันยกระดับพื้นฐานของวิธีการนี้ให้มีประสิทธิภาพมากขึ้นอีกด้วย
จะเห็นได้ว่า การกรองตัวเลขในขอบเขตแบบธรรมดานั้นมีความสำคัญอย่างมากในการรับส่งข้อความที่เป็นความลับ จึงเป็นสิ่งที่นักวิชาการให้ความสนใจ ไม่ว่าจะเป็นตัวขั้นตอนการทำงาน ผลลัพธ์จากหลากหลายขอบเขตของคณิตศาสตร์และวิทยาการคอมพิวเตอร์, ทฤษฎีเลขพีชคณิต, สมการเชิงเส้น, ค่าจำนวนจริง และการวิเคราะห์เชิงซ้อน
การกรองตัวเลขในขอบเขต
ตั้งแต่ได้มีการเปิดตัว elliptic curve factorization method (ECM) ในปี ค.ศ. 1985 แล้วก็ไม่มีทฤษฎีใดที่จะกล่าวถึงขั้นตอนวิธีการแยกตัวประกอบอีกเลย นอกจากขั้นตอนวิธีที่มีอยู่เดิม ซึ่งได้แก่ Multiple Polynomial Quadratic Sieve (MPQS) และวิธีนี้นับเป็นวิธีที่เร็วที่สุด ณ ขณะนั้น แต่ก็ไม่ได้เป็นที่ยอมรับแต่อย่างใด ต่อมาได้มีการพูดถึง การกรองตัวเลขในขอบเขต (Number Field Sieve) (NFS) กันมากขึ้น ว่าเป็นวิธีการแยกตัวประกอบที่ดีและเร็วกว่าขั้นตอนวิธีใดๆที่เคยมีมา ขั้นตอนวิธีประเภทนี้ สามารถแยกตัวประกอบเลขจำนวนหนึ่งโดยใช้เวลาเพียงแค่ไม่กี่สัปดาห์ เมื่อเทียบกับ Multiple Polynomial Quadratic Sieve (MPQS) ซึ่งใช้เวลานับปี แต่จากการบอกเล่าของ Joe Buhler และ Carl Pomerance ที่กล่าวไว้ว่า ทฤษฎีการกรองตัวเลขในขอบเขตนั้นสามารถนำไปใช้ได้ดีกับเลขจำนวนเต็มทั่วๆ ไป
จากผลการวิจัยพบว่า รูปแบบของสมการที่เหมาะสม อยู่ในรูป โดยกำหนดให้ r และ s เป็นจำนวนที่น้อยมากๆ และ e เป็นจำนวนที่มีขนาดใหญ่มาก
โดยที่ ประมาณ 1.526 (เป็นเลขคงที่ ไม่ว่า n จะเป็นเลขจำนวนเต็มใดๆ)
วิธีนี้เป็นวิธีที่ดีกว่า Multiple polynomial quadratic sieve (MPQS) เป็นอย่างมาก
วิธีนี้จะขึ้นอยู่กับจำนวนเต็ม n ด้วย โดยทั่วไปวิธีนี้จะได้ผลที่ใกล้เคียงกับ Multiple polynomial quadratic sieve (MPQS) หรืออาจจะดีกว่าเพียงเล็กน้อยเท่านั้น
ขั้นตอนการกรองตัวเลขในขอบเขตแบบธรรมดา
กำหนดให้ F คือ ตัวประกอบ ที่ถูกเลือก U คือ เซต ของจำนวนเต็ม
ดังนั้น จะพบว่า ทุกๆ r_{i} ที่เป็นสมาชิกของ U จะอยู่เหนือ F และ สำหรับ Y บางตัวที่เป็นสมาชิกของ Z เนื่องจากรูปแบบสมการพหุนามพิเศษ คือ
Vorticellidae
Vorticellidae เป็นสกุลของซิลิเอตที่อยู่ในวงศ์ Sessilida.
สปีชีส์ในสกุล ได้แก่:
การกรองตัวเลขในขอบเขตแบบธรรมดา
ตัวอย่างการกรองตัวเลขในขอบเขตแบบธรรมดา
=1634733645809253848443133883865090859841783670033092312181110852389333100104508151212118167511579·19008712816648221131268515739354139754 71896789968515493666638539088027103802104498957191261465571
โครงสร้างพื้นฐานของการกรองตัวเลขในขอบเขตแบบธรรมดา
เราสามารถทำการกรองตัวเลขในขอบเขตแบบธรรมดา ได้ในขั้นตอนต่อไปนี้ เราสามารถบอกได้ว่า Av=0 ซึ่งอ้างอิงจาก พีชคณิตเชิงเส้น ตามขั้นตอนดังนี้ หลังจากการลดสมการแล้ว ก็มาถึงการแก้สมการเชิงเส้น ที่มีจำนวนมากๆ โดยทั่วไปแล้ว ขั้นตอนวิธีที่ดีที่สุดในการ random matrix ที่มีค่า 0 ที่แตกต่างกัน คือ การกำจัดเกาท์ร่วมกับการคูณ เมทริกซ์ อย่างรวดเร็ว แต่สำหรับกรณีที่เรามี ระบบสมการเชิงเส้นเบาบาง ดังนั้น เราจะมีขั้นตอนวิธีที่ดีกว่าคือ
ขั้นตอนวิธีดังที่กล่าวมาในข้างต้นนั้นถูกกล่าวถึงโดย Daniel Loebenberger ซึ่งการคำนวณค่ากำลังสองของ Z นั้น ไม่พบปัญหาใดๆ มีวิธีการคำนวณ ค่ากำลังสองมามากหลายวิธีในแต่ละขั้นตอนวิธีและวิธีใหม่ล่าสุดคือวิธี Montgomery นั่นเอง
โฮจิ้น
โฮจิ้น (มีชีวิตในช่วง ค.ศ. 190–192) มีชื่อในภาษาจีนกลางว่าหู เจิ่น มีชื่อรองว่า เหวินไฉ  เป็นนายทหารของขุนศึกตั๋งโต๊ะในช่วงปลายราชวงศ์ฮั่นตะวันออกของจีน โฮจิ้นเป็นคนผู้ทรงอิทธิพลจากแคว้นเลียงจิ๋ว (涼州 เหลียงโจว)
ประวัติ
ในปี ค.ศ. 191 โฮจิ้นถูกส่งไปหยางเหริน (陽人; เชื่อว่าปัจจุบันคืออำเภอเวินเฉฺวียน เมืองหรู่โจว มณฑลเหอหนาน) พร้อมทหาร 5,000 นายเพื่อไปต้านทานการบุกของซุนเกี๋ยนจากทางทิศใต้ โฮจิ้นไม่ถูกกันกับกับลิโป้นายทหารของตั๋งโต๊ะด้วยกันที่เป็นผู้คุมกองทหารม้า ลิโป้แพร่ข่าวลือก่อกวนกองกำลังของโฮจิ้น กองกำลังของโฮจิ้นจึงถูกซุนเกี๋ยนตีแตกพ่าย
หลังจากตั๋งโต๊ะถูกลอบสังหารในปี ค.ศ. 192 โฮจิ้นรับราชการสืบต่อมากับราชสำนักภายใต้การควบคุมของอ้องอุ้น แต่โฮจิ้นก็ไม่พอใจความหยิ่งยโสของอ้องอุ้น เมื่อลิฉุยและกุยกีผู้ภักดีต่อตั๋งโต๊ะได้ก่อกบฏต่อราชสำนัก อ้องอุ้นให้โฮจิ้นพร้อมด้วยหยาง ติ้ง (楊定) และซีเอ๋งไปรบหรืออาจไปเจรจาต่อรองกับฝ่ายกบฏ แต่โฮจิ้นและหยาง ติ้งกลับเข้าร่วมกับฝ่ายลิฉุยและกุยกีภายในไม่นานหลังจากซีเอ๋งถูกสังหารในการรบ
เมื่อลิฉุยและกุยกียึดได้เมืองหลวงเตียงฮันจากอ้องอุ้น โฮจิ้นได้มีตำแหน่งเป็นซือลี่เซี่ยวเว่ย์ (司隸校尉) ในสังกัดของลิฉุยและกุยกี โฮจิ้นใช้อำนาจในตำแหน่งนี้ใส่ร้ายตั้งข้อหาเท็จให้กับข้าราชการท้องถิ่นชื่อโหยว อิน (游殷) ซึ่งไม่ถูกกันกับโฮจิ้น และตัดสินโทษให้นำโหยว อินไปประหารชีวิต ไม่กี่เดือนต่อมาโฮจิ้นล้มป่วยและเสียชีวิต กล่าวกันว่าวิญญาณของโหยว อินมาหลอกหลอนโฮจิ้นจนล้มป่วย
ในนิยายสามก๊ก
ในนิยายอิงประวัติศาสตร์ประพันธ์ในศตวรรษที่ 14 เรื่องสามก๊ก โฮจิ้นถูกสังหารโดยเทียเภานายทหารของซุนเกี๋ยนระหว่างทำศึกในยุทธการที่ด่านกิสุยก๋วนซึ่งเป็นสงครามสมมติในนิยาย
สนานจิตต์ บางสพาน
สนานจิตต์ บางสพาน เป็นนามปากกาของ สมศักดิ์ วงศ์รัฐปัญญา (เกษมศักดิ์ วงศ์รัฐปัญญา) นักวิจารณ์ภาพยนตร์ และนักเขียน มีงานเขียนบทความวิจารณ์ภาพยนตร์ และสังคม ตีพิมพ์ในนิตยสาร สยามรัฐสัปดาห์วิจารณ์ ตั้งแต่ พ.ศ. 2516 จนถึงปัจจุบัน
สนานจิตต์ผันตัวมาเป็นผู้เขียนบทและกำกับ จากภาพยนตร์เรื่อง ขังแปด โดยการชักชวนของสมศักดิ์ เตชะรัตนประเสริฐ ในปี พ.ศ. 2545 และกำกับภาพยนตร์เรื่องที่สอง ซุ้มมือปืน ในปี พ.ศ. 2548
ปัจจุบัน สนานจิตต์เป็นหนึ่งในคณะกรรมการการประกวดรางวัลภาพยนตร์ไทย ชมรมวิจารณ์บันเทิง
วัดพระธาตุจอมหมอกแก้ว
วัดพระธาตุจอมหมอกแก้ว เป็นหนึ่งในพระธาตุ 9 จอม ตั้งอยู่ใน บ้านดงมะเฟือง ตำบลจอมหมอกแก้ว อำเภอแม่ลาว จังหวัดเชียงราย
ประวัติพระธาตุพระธาตุจอมหมอกแก้ว ถูกสร้างขึ้นมาในสมัยใดยังไม่มีปรากฏหลักฐาน แต่มีเรื่องเล่าว่า เมื่อ 100 กว่าปีที่แล้ว ชาวบ้านที่ตั้งถิ่นฐานอยู่แถบนั้นได้เข้าไปหาของป่า และได้พบจอมปลวกมีลักษณะคล้ายพระธาตุ ตั้งอยู่บนเนินเตี้ยๆลูกหนึ่ง และในบริเวณนั้นมีต้นไม้ที่ ชาวเหนือเรียกว่าต้นส้มป่อยอยู่มากมาย มีลักษณะโน้มเอียงเหมือนพญานาค และได้พบเครื่องปั้นดินเผาที่แตกกระจัดกระจายอยู่ทั่วบริเวณ ชาวบ้านจึงได้พากันกราบไหว้จอมปลวกนั้น ใครจะเข้าไปทำอะไรในป่าบริเวณนี้ต้องมากราบไหว้บูชาขออนุญาตเสียก่อน ไม่เช่นนั้นก็จะมีอันเป็นไปต่างๆนานา ชาวบ้านแถบนั้นเชื่อว่าจอมปลวกนั้นเป็นที่บรรจุ อัฐิของเชื้อพระวงค์ในสมัยโบราณ สันนิษฐานว่าเจดีย์ถูกสร้างขึ้นมาครอบจอมปลวกภายหลัง
การเดินทาง จากแยกเด่นห้า มาตามถนนเด่นห้า – ดงมะดะ (1211) ผ่านทางแยกไปวัดร่องขุ่นทางด้านตะวันออก ปากทางเข้าน้ำตกขุนกรณ์ทางด้านตะวันตก ผ่านสามแยกที่จะไปศูนย์วิจัยเพาะเลี้ยงพันธุ์สัตว์ป่า บ้านหนองผักเฮือด ตลอดเส้นทางราว 24 กิโลเมตร ก็จะถึงพระธาตุจอมหมอกแก้วอยู่ตรงขวามือ หรือ ตรงข้ามกับองค์การบริหารส่วนตำบลจอมหมอกแก้ว
ความเชื่อ ในการไหว้พระธาตุดอยจอมหมอกแก้วเชื่อกันว่าอุปสรรคที่เปรียบเหมือนหมอกควันสีดำถ้ากราบไหว้และตั้งจิตอธิฐานอุปสรรคทั้งหลายก็จะจางใสเหมือนหมอกแก้วและประสบความสำเร็จ
อ้างอิง
m-culture.in.th
สถาบันวิทยาการจัดการแห่งแปซิฟิค
สถาบันวิทยาการจัดการแห่งแปซิฟิค (Pacific Institute of Management Science) เป็นสถาบันอุดมศึกษาเอกชนในประเทศไทย ตั้งอยู่ที่ 222/2 หมู่ที่ 1 ถนนพหลโยธิน ตำบลบ้านต๊ำ อำเภอเมืองพะเยา จังหวัดพะเยา ก่อตั้งขึ้นในประเทศไทยเมื่อ 19 มิถุนายน พ.ศ. 2557 นับเป็นสถาบันอุดมศึกษาเอกชนแห่งแรกของจังหวัดพะเยา ได้รับการรับรองวิทยฐานะให้จัดการเรียนการสอนในระดับปริญญาตรี ปริญญาโท และปริญญาเอก จากสำนักงานคณะกรรมการการอุดมศึกษา กระทรวงการอุดมศึกษา วิทยาศาสตร์ วิจัยและนวัตกรรม เป็นสถาบันที่เน้นการผลิตบัณฑิต ด้านการจัดการ สามารถบูรณาการความรู้สู่สังคมแห่งภูมิปัญญา ทั้งความรู้ด้านทฤษฏี และทักษะทางด้านการจัดการในทุกสาขาวิชาที่เปิดสอน เพื่อที่สามารถออกไปทำงานได้จริงให้เป็นที่ยอมรับในวงการวิชาการ ภาครัฐ สังคมธุรกิจและอุตสาหกรรมอย่างกว้างขวาง
ปัจจุบันมีนายเลอศักดิ์ จุลเทศ เป็นนายกสภาสถาบัน และ รองศาสตราจารย์ ดร.สุรเจต ไชยพันธ์พงษ์ เป็นอธิการบดี
หลักสูตร
สถาบันวิทยาการจัดการแห่งแปซิฟิค เปิดทำการเรียนการสอนในระดับปริญญาตรี 6 หลักสูตร ได้แก่
และระดับปริญญาเอก 1 หลักสูตร ได้แก่
จอกศักดิ์สิทธิ์
จอกศักดิ์สิทธิ์ (Holy Grail) เป็นภาชนะซึ่งเป็นแกนเรื่องสำคัญในวรรณกรรมอาเธอร์ ตำนานหลายเรื่องพรรณนาว่า เป็นถ้วย ชาม หรือศิลา ซึ่งมีอำนาจเหนือธรรมชาติบันดาลให้เกิดความสุข ความเยาว์วัยชั่วนิรันดร์ หรือชีวิตอมตะ คำว่า "จอกศักดิ์สิทธิ์" ยังมักใช้เรียกสิ่งของหรือเป้าหมายที่ไขว่คว้าหากันเพราะเชื่อว่า มีความสำคัญยิ่งยวด
การกล่าวถึง "จอก" วิเศษ แม้ไม่ปรากฏชัดว่า ศักดิ์สิทธิ์ด้วยหรือไม่นั้น ปรากฏครั้งแรกในนิยายวีรคติเรื่อง แปร์เซอวาลเลอกงต์ดูกราล (Perceval, le Conte du Graal; "แปร์เซอวาลตำนานจอก") ผลงานซึ่งเขียนไม่เสร็จของเครเตียง เดอ ทรัว (Chrétien de Troyes) ในราว ค.ศ. 1190 ในเอกสารนี้ ภาชนะดังกล่าวเป็น "ถาด" (salver) สำหรับเชิญอาหารในงานเลี้ยง เอกสารของเครเตียงนำไปสู่การเล่าต่อ แปลความ และตีความ อีกมากมายในช่วงปลายคริสต์ศตวรรษที่ 12 จนต้นคริสต์ศตวรรษที่ 13 ในจำนวนนี้รวมถึงผลงานของวอลฟรัม ฟอน เอสเชนบัค (Wolfram von Eschenbach) ซึ่งเข้าใจไปว่า "จอก" เป็น "ศิลา" ในปลายคริสต์ศตวรรษที่ 12 นั้นเอง โรแบร์ เดอ โบรง (Robert de Boron) เขียนผลงานชื่อ โฌเซฟดารีมาตี (Joseph d'Arimathie) ว่า จอกนี้เป็นภาชนะที่พระเยซูทรงใช้เสวยพระกระยาหารมื้อสุดท้าย แล้วโยเซฟชาวอาริมาเธียใช้รองพระโลหิตของพระองค์ขณะทรงถูกตรึงกางเขน หลังจากนั้น เรื่องราวของจอกศักดิ์สิทธิ์ก็ผสมปนเปไปกับตำนานเรื่องถ้วยศักดิ์สิทธิ์ (Holy Chalice) อันเป็นภาชนะในพระกระยาหารมื้อสุดท้าย
นักวิชาการสันนิษฐานกันมานานแล้วว่า เครเตียงไม่ใช่คนแรกที่คิดค้นเรื่องจอกศักดิ์สิทธิ์เป็นแน่ เพราะเนื้อเรื่องดูจะมีองค์ประกอบจากตำนานเรื่องหม้อกายสิทธิ์ในเทพปกรณัมเคลต์ประสมกับตำนานในศาสนาคริสต์ซึ่งเกี่ยวข้องกับพิธีมหาสนิท โดยเฉพาะตำนานเรื่องหลังนี้พบมากในแหล่งข้อมูลจากคริสตจักรตะวันออก และแม้กระทั่งในแหล่งข้อมูลจากเปอร์เซีย
ศัพทมูล
ในภาษาอังกฤษ คำว่า "grail" ที่แปลว่า จอก นั้น เดิมสะกด "graal" มาจากคำว่า "graal" หรือ "greal" ในภาษาฝรั่งเศสเก่า ซึ่งร่วมที่มากับคำว่า "grazal" ในภาษาอุตซิตาเก่า และ "gresal" ในภาษากาตาลาเก่า มีความหมายว่า "ถ้วยหรือชามทำจากดิน ไม้ หรือโลหะ" ในภาษาถิ่นอุตซิตายังสามารถหมายถึงภาชนะอย่างอื่นอีกหลายประเภท
ข้อสันนิษฐานอื่นระบุว่า คำนี้แผลงมาจาก "cratis" ซึ่งเดิมแปลว่า ตระกร้าสาน และภายหลังใช้เรียก จานชาม หรืออาจแผลงมาจาก "gradus" ในภาษาละติน ที่แปลว่า ทีละน้อย ทีละขั้น หรือเป็นช่วง ๆ โดยนำมาเรียกจานที่ค่อย ๆ นำมาวางบนโต๊ะเป็นช่วง ๆ ไปในระหว่างการรับประทานอาหาร
อุฌฮอรอด
อุฌฮอรอด (У́жгород, ) ซึ่งในอดีตเป็นที่รู้จักในชื่อ อุงกวาร์ (Ungvár; Ungwar) เป็นนครและเทศบาลในภาคตะวันตกของยูเครน ตั้งอยู่บริเวณชายแดนยูเครนกับสโลวาเกียและใกล้ชายแดนยูเครนกับฮังการี ด้วยระยะห่างใกล้เคียงกัน (650–690 กิโลเมตร) จากทะเลที่ใกล้ที่สุด (ทะเลบอลติก ทะเลเอเดรียติก และทะเลดำ) นครนี้จึงเป็นเมืองที่อยู่ลึกเข้าไปในแผ่นดินมากที่สุดในภูมิภาคนี้ของยุโรป อุฌฮอรอดเป็นศูนย์กลางการบริหารของแคว้นซาการ์ปัจจาและของเขตอุฌฮอรอดซึ่งอยู่ในแคว้นเดียวกัน มีประชากร 115,542 คน (ประมาณการ ค.ศ. 2021)
วัดพะโคะ
วัดพะโคะ (เดิมชื่อ วัดหลวง) ปัจจุบันชื่อ วัดราชประดิษฐาน ตั้งอยู่ บริเวณเขาพัทธสิงค์ หมู่ที่ 6 ตำบลชุมพล อำเภอสทิงพระ จังหวัดสงขลา
พ.ศ. 2057 สมัยสมเด็จพระรามาธิบดีที่ 2 ได้สร้างวัดพะโคะ (เดิมชื่อ วัดหลวง) ต่อมา ได้สร้างวัดพะโคะ บนเขาพะโคะ ปัจจุบันชื่อ เขาพัทธสิงค์
พ.ศ. 2148 - 2158 สมเด็จพระเอกาทศรถ ได้บูรณะพระมาลิกเจดีย์สูง 1 เส้น 5 วา และได้พระราชทานยอดพระเจดีย์เนื้อเบญจโลหะ ยาว 3 วา 3 คืบ
โบราณสถาน
พระมาลิกเจดีย์
วิหารพระพุทธไสยาสน์
รอยพระพุทธบาท
ศาลาตัดสินความ
พระพุทธรูปทรงเครื่อง
หลักล่ามช้าง
ศิวลึงค์
รัฐคอมมิวนิสต์
ตรงแบบรัฐคอมมิวนิสต์บริหารราชการแผ่นดินผ่านระบบศูนย์รวมอำนาจปกครองแบบประชาธิปไตย (democratic centralism) โดยกลไกพรรคคอมมิวนิสต์รวมศูนย์พรรคเดียว พรรคการเมืองเหล่านี้ปกติเป็นลัทธิมากซ์-เลนิน หรือรูปแบบเฉพาะชาติ เช่น ลัทธิเหมาหรือลัทธิติโต โดยมีเป้าหมายอย่างเป็นทางการเพื่อบรรลุสังคมนิยมและก้าวหน้าสู่สังคมคอมมิวนิสต์ มีหลายกรณีที่รัฐคอมมิวนิสต์มีกระบวนการมีส่วนร่วมทางการเมืองซึ่งเกี่ยวข้องกับองค์การที่มิใช่พรรคอย่างอื่น เช่น การมีส่วนร่วมแบบประชาธิปไตยทางตรง คณะกรรมการโรงงานและสหภาพแรงงาน แม้ว่าพรรคคอมมิวนิสต์เป็นศูนย์กลางแห่งอำนาจ    สภาพทางสังคม-เศรษฐกิจของรัฐคอมมิวนิสต์ โดยเฉพาะอย่างยิ่งของสหภาพโซเวียตซึ่งเป็นตัวอย่างสำคัญ มีการถกเถียงกันมาก โดยมีการระบุต่าง ๆ กันว่าเป็นรูปแบบหนึ่งของระบบคติรวมหมู่ข้าราชการประจำบ้าง ทุนนิยมโดยรัฐบ้าง สังคมนิยมโดยรัฐบ้าง หรือเป็นวิถีการผลิตที่มีเอกลักษณ์เบ็ดเสร็จบ้าง
คำว่า "รัฐคอมมิวนิสต์" เป็นคำที่นักประวัติศาสตร์ นักรัฐศาสตร์และสื่อตะวันตกใช้เรียกประเทศเหล่านี้และใช้แยกกับรัฐสังคมนิยมอื่น แต่รัฐเหล่านี้มิได้เรียกตนเองหรืออ้างว่าได้บรรลุลัทธิคอมมิวนิสต์แล้ว กล่าวคือ ประเทศเหล่านี้เรียกตนเองว่าเป็นสังคมนิยมที่กำลังอยู่ในกระบวนการสร้างสังคมนิยม คำที่รัฐเหล่านี้ใช้เรียกตนเอง เช่น ประชาธิปไตยชาติ ประชาธิปไตยประชาชน โน้มเอียงไปทางสังคมนิยม หรือรัฐกรรมกรและชาวนา นักวิชาการ นักวิจารณ์การเมืองและผู้ทรงคุณวุฒิอื่นมักแบ่งแยกรัฐคอมมิวนิสต์กับรัฐสังคมนิยมประชาธิปไตย โดยกลุ่มแรกใช้หมายถึงกลุ่มตะวันออก และกลุ่มหลังหมายถึงกลุ่มตะวันตกที่ใช้ระบอบประชาธิปไตยและมีพรรคสังคมนิยม เช่น บริเตน ฝรั่งเศส สวีเดน เป็นต้น
รัฐคอมมิวนิสต์ในปัจจุบันมีประเทศที่ปกครองด้วยรัฐบาลลัทธิมากซ์-เลนินและใช้ระบบพรรคการเมืองเดี่ยวเหลือเพียง 4 ประเทศเท่านั้น ได้แก่ สาธารณรัฐประชาชนจีน คิวบา ลาว และเวียดนาม ส่วนเกาหลีเหนือไม่ได้ยึดถืออุดมการณ์ตามแบบฉบับลัทธิมากซ์-เลนินแล้ว หากแต่ยึดถืออุดมการณ์ตามหลัก จูเช ที่ฉายภาพว่าพัฒนามาจากลัทธิมากซ์-เลนินแทน ในขณะที่พรรคคอมมิวนิสต์หรือพรรคการเมืองสืบทอดที่หลงเหลืออยู่ก็ยังคงมีบทบาททางการเมืองที่สำคัญในหลายประเทศ เช่น พรรคคอมมิวนิสต์แห่งแอฟริกาใต้ที่เข้าร่วมเป็นพรรครัฐบาลภายใต้การนำของพรรคสมัชชาแห่งชาติแอฟริกา ฝ่ายคอมมิวนิสต์ที่เป็นรัฐบาลปกครองรัฐเกรละของอินเดีย ฝ่ายคอมมิวนิสต์ที่ครองเสียงข้างมากในรัฐสภาเนปาล สาธารณรัฐประชาชนจีนได้ปรับเปลี่ยนมุมมองที่ตกทอดมาจากลัทธิเหมาหลายด้าน เช่นเดียวกันกับลาว เวียดนาม และคิวบา (มีการเปลี่ยนแปลงน้อยกว่า) โดยรัฐบาลของประเทศเหล่านี้ได้ผ่อนคลายการควบคุมทางเศรษฐกิจลงเพื่อกระตุ้นการเติบโต ทั้งนี้รัฐบาลจีนภายใต้การนำของเติ้ง เสี่ยวผิง ได้เริ่มปฏิรูประบบเศรษฐกิจในปี ค.ศ. 1978 ซึ่งหลังจากนั้นเป็นต้นมาจีนสามารถลดระดับความยากจนลงจากร้อยละ 51 ในสมัยเหมา เจ๋อตุง มาเป็นเพียงร้อยละ 6 ในปี ค.ศ. 2001 ในขณะเดียวกันยังได้ริเริ่มเขตเศรษฐกิจพิเศษไว้สำหรับกิจการที่อิงกับระบบตลาดเป็นหลัก โดยที่ไม่ต้องกังวลการควบคุมหรือการแทรกแซงจากรัฐบาลกลาง ส่วนประเทศอื่น ๆ ที่ประกาศตนว่ายึดถือในอุดมการณ์ลัทธิมากซ์-เลนิน เช่น เวียดนาม ก็พยายามริเริ่มการปฏิรูปเศรษฐกิจให้อิงกับระบบตลาดด้วย"การปฏิรูปทางเศรษฐกิจนี้บางครั้งถูกวิจารณ์จากโลกภายนอกว่าเป็นการถอยกลับไปหาลัทธิทุนนิยม แต่พรรคคอมมิวนิสต์แย้งว่าเป็นการปรับตัวที่จำเป็นเพื่อให้สอดรับกับสภาพความเป็นจริงหลังการล่มสลายของสหภาพโซเวียต และเพื่อใช้สมรรถนะทางอุตสาหกรรมให้เกิดประโยชน์สูงสุด ในประเทศที่ดำเนินการปฏิรูปเหล่านี้ ที่ดินทั้งมวลถือเป็นทรัพย์สินสาธารณะซึ่งบริหารจัดการโดยรัฐ เช่นเดียวกับอุตสาหกรรมและบริการที่จำเป็น รวมไปถึงทรัพยากรธรรมชาติ ดังนั้นภาครัฐจึงถือเป็นภาคส่วนทางเศรษฐกิจหลักในระบบเศรษฐกิจดังกล่าว และรัฐเป็นผู้มีบทบาทกลางในการประสานงานเพื่อให้เกิดพัฒนาการทางเศรษฐกิจ"
เกาสฺยง
เกาสฺยง หรือชื่ออย่างเป็นทางการว่า นครเกาสฺยง (Kaohsiung City) เป็นหนึ่งในนครปกครองโดยตรงหกแห่งในการปกครองสาธารณรัฐจีน ตั้งอยู่ภาคตะวันตกเฉียงใต้ของประเทศตรงข้ามกับช่องแคบไต้หวัน โดยอาณาเขต 2,947.62 ตารางกิโลเมตรแล้วจึงนับเป็นนครที่มีพื้นที่มากที่สุด และโดยจำนวนประชากรราว 2.77 ล้านคนแล้วจึงถือเป็นเมืองซึ่งผู้คนหนาแน่นที่สุดเป็นอันดับสาม และใหญ่ที่สุดในภาคใต้ของไต้หวัน
เมืองนี้ตั้งขึ้นเมื่อคริสต์ศตวรรษที่ 17 และนับแต่นั้นก็เจริญเติบใหญ่จากหมู่บ้านย่านค้าขนาดเล็กขึ้นมาเป็นศูนย์กลางการปกครอง เศรษฐกิจ การขนส่ง การประดิดประดอย การก่อเรือ และอุตสาหกรรมทางภาคใต้ตามลำดับ ทางเครือข่ายวิจัยโลกาภิวัฒน์และเมืองโลก (Globalization and World Cities Research Network) จัดประเภทไว้ในระดับ แกมมา
ท่าเรือเกาสฺยงเป็นท่าเรือที่ใหญ่และคึกคักที่สุดในประเทศไต้หวัน ในขณะที่ท่าอากาศยานนานาชาติเกาสฺยง (Kaohsiung International Airport) รองรับเมืองเกาสฺยงและมีจำนวนผู้โดยสารมากเป็นอันดับสองของประเทศ ขณะที่ระบบรถไฟฟ้าใต้ดินของเมืองนั้นเรียก การรถไฟฟ้าขนส่งมวลชนเกาสฺยง (Kaohsiung Mass Rapid Transit) และเริ่มให้บริการเมื่อต้นปี 2008 เมืองเกาสฺยงยังเป็นที่ตั้งบัณฑิตยสถานและกองบัญชาการกองทัพเรือสาธารณรัฐจีน ทั้งเคยเป็นเจ้าภาพกีฬาโลก 2009 (2009 World Games) ซึ่งจัดการแข่งขันกีฬาระดับชนิดที่ไม่มีในโอลิมปิกส์ด้วย
เขตการปกครอง
นครเกาสฺยงแบ่งออกเป็น 38 เขต ในจำนวนนี้มี 3 เขตที่เป็นเขตชนพื้นเมืองภูเขา แต่ละเขตแบ่งออกเป็นหมู่บ้าน รวมทุกเขต 651 หมู่บ้าน และแต่ละหมู่บ้านแบ่งออกเป็นละแวก รวมทั้งหมด 18,584 ละแวกในนครเกาสฺยง เขตหลิงหย่าและเขตฟ่งชานเป็นศูนย์กลางการปกครอง ในขณะที่ขตหลิงหย่าและเขตซินซิงเป็นสองเขตที่มีประชากรหนาแน่นที่สุด นครเกาสฺยงมีจำนวนเขตมากที่สุดในบรรดานครปกครองโดยตรงทั้ง 6 แห่งในประเทศไต้หวัน
ชินัว อะเชเบ
ชินัว อะเชเบ (Chinua Achebe; ชื่อเกิด อัลเบิร์ต ชินัวลูโมกู อะเชเบ (Albert Chinualumogu Achebe); 16 พฤศจิกายน พ.ศ. 2473 – 21 มีนาคม พ.ศ. 2556) เป็นกวี, นักเขียน และนักวิจารณ์ชาวไนจีเรีย ผลงานชิ้นแรก Things Fall Apart ได้รับการขนานนามว่าเป็นผลงานชิ้นเอกของเขา และใช้ในการศึกษาวรรณกรรมแอฟริกากันอย่างแพร่หลาย
ประวัติ
ชินัว อะเชเบ เกิดเมื่อ พ.ศ. 2473 ที่เมืองโอกิดี ทางภาคตะวันออกเฉียงใต้ของไนจีเรีย (ขณะนั้นเป็นรัฐในอารักขาของอังกฤษ) ในครอบครัวโปรเตสแตนต์ที่มีเชื้อสายอิกโบ เขาชื่นชอบการฟังนิทานและเรื่องเล่าต่าง ๆ สมัยยังเล็ก เมื่อเข้าศึกษาที่โรงเรียน St Philips' Central School ครูคนหนึ่งได้รายงานว่าอะเชเบเป็นนักเรียนที่มีความสามารถในการเขียนและอ่านสูง ต่อมาเขาเข้าศึกษาระดับมหาวิทยาลัยที่ University College (ปัจจุบันคือ มหาวิทยาลัยอีบาดาน) ซึ่งเป็นมหาวิทยาลัยแห่งแรกของประเทศ โดยเลือกเรียนแพทย์ แต่ปีต่อมาก็เปลี่ยนไปเรียนภาษาอังกฤษ ประวัติศาสตร์ และเทววิทยา ขณะศึกษาอยู่ที่นั่น อะเชเบได้เขียนเรื่องสั้นเรื่องแรก In a Village Church ซึ่งมีเนื้อหาเกี่ยวกับชีวิตชนบทของชาวคริสต์ในไนจีเรีย หลังสำเร็จการศึกษาเมื่อ พ.ศ. 2497 อะเชเบได้ทำงานที่องค์การแพร่ภาพกระจายเสียงไนจีเรีย (NBS) สองปีต่อมา เขาได้ไปศึกษาดูงานที่กรุงลอนดอน สหราชอาณาจักร และเริ่มเขียน Things Fall Apart ซึ่งต่อมาได้รับคำชื่นชมจากสถาบันต่าง ๆ โดยขายได้มากกว่า 8 ล้านเล่มและแปลไปแล้ว 50 ภาษาทั่วโลก
เขาสมรสกับคริสทีอานา ชินเว โอโคลี ทั้งคู่มีบุตรด้วยกัน 4 คน หลังจากตีพิมพ์ Anthills of the Savannah อะเชเบก็ประสบอุบัติเหตุทางรถยนต์ จนทำให้เป็นอัมพาตต้องนั่งรถเข็น ต่อมาครอบครัวของเขาย้ายไปอยู่ที่สหรัฐอเมริกา เพราะอะเชเบได้รับตำแหน่งศาสตราจารย์ด้านแอฟริกาศึกษาที่มหาวิทยาลัยบราวน์ และดำรงตำแหน่งนั้นจนกระทั่งเสียชีวิตเมื่อ พ.ศ. 2556 ที่เมืองบอสตัน รวมอายุได้ 82 ปี
Coptomma
Coptomma เป็นสกุลของอันดับด้วงที่อยู่ในวงศ์ Cerambycidae.
สปีชีส์ของสกุลนี้พบในนิวซีแลนด์
สปีชีส์ในสกุล ได้แก่:
แฟกทอเรียล
ในทางคณิตศาสตร์ แฟกทอเรียล (factorial) ของจำนวนเต็มไม่เป็นลบ n คือผลคูณของจำนวนเต็มบวกทั้งหมดที่น้อยกว่าหรือเท่ากับ n เขียนแทนด้วย n! (อ่านว่า n แฟกทอเรียล) ตัวอย่างเช่น สำหรับค่าของ 0! ถูกกำหนดให้เท่ากับ 1 ตามหลักการของผลคูณว่าง
การดำเนินการแฟกทอเรียลพบได้ในคณิตศาสตร์สาขาต่าง ๆ โดยเฉพาะอย่างยิ่งคณิตศาสตร์เชิงการจัด พีชคณิต และคณิตวิเคราะห์ การพบเห็นโดยพื้นฐานที่สุดคือข้อเท็จจริงที่ว่า การจัดลำดับวัตถุที่แตกต่างกัน n สิ่งสามารถทำได้ n! วิธี (การเรียงสับเปลี่ยนของเซตของวัตถุ) ข้อเท็จจริงนี้เป็นที่ทราบโดยนักวิชาการชาวอินเดียตั้งแต่ต้นคริสต์ศตวรรษที่ 12 เป็นอย่างน้อย นอกจากนี้ คริสเตียน แครมป์ (Christian Kramp) เป็นผู้แนะนำให้ใช้สัญกรณ์ n! เมื่อ ค.ศ. 1808 (พ.ศ. 2351)
นิยามของแฟกทอเรียลสามารถขยายแนวคิดไปบนอาร์กิวเมนต์ที่ไม่เป็นจำนวนเต็มได้โดยยังคงมีสมบัติที่สำคัญ ซึ่งเกี่ยวข้องกับคณิตศาสตร์ชั้นสูงยิ่งขึ้น โดยเฉพาะอย่างยิ่งเทคนิคต่าง ๆ ที่ใช้ในคณิตวิเคราะห์
นิยาม
ฟังก์ชันแฟกทอเรียลได้นิยามเชิงรูปนัยไว้ดังนี้ หรือนิยามแบบเวียนเกิดได้ดังนี้
นิยามด้านบนทั้งสองได้รวมกรณีนี้เข้าไปด้วย ตามหลักการว่าผลคูณของจำนวนที่ไม่มีอยู่เลย (ผลคูณว่าง) มีค่าเท่ากับ 1 สิ่งนี้เป็นประโยชน์เนื่องจาก
ฟังก์ชันแฟกทอเรียลสามารถนิยามให้กับค่าที่ไม่เป็นจำนวนเต็มได้โดยใช้คณิตศาสตร์ขั้นสูง ดูรายละเอียดด้านล่าง ซึ่งนิยามโดยนัยทั่วไปมากขึ้นเช่นนี้มีใช้ในเครื่องคิดเลขระดับสูงและซอฟต์แวร์คณิตศาสตร์อาทิเมเพิลหรือแมเทอแมติกา
ทฤษฎีจำนวน
แฟกทอเรียลมีการใช้งานหลายอย่างในทฤษฎีจำนวน โดยเฉพาะอย่างยิ่ง n! สามารถหารด้วยจำนวนเฉพาะทั้งหมดที่น้อยกว่าหรือเท่ากับ n ได้ลงตัว ผลสรุปที่ตามมาคือ n > 5 จะเป็นจำนวนประกอบก็ต่อเมื่อ
ทฤษฎีของวิลสัน (Wilson's theorem) ได้กล่าวถึงผลสรุปที่เคร่งครัดมากกว่าดังนี้ ก็ต่อเมื่อ p เป็นจำนวนเฉพาะ
แฟกทอเรียลที่เป็นจำนวนเฉพาะด้วยมีจำนวนเดียวคือ 2 แต่ก็มีจำนวนเฉพาะจำนวนมากที่อยู่ในรูปแบบ n! ± 1 เรียกว่าจำนวนเฉพาะเชิงแฟกทอเรียล (factorial prime)
แฟกทอเรียลที่มากกว่า 0! และ 1! เป็นจำนวนคู่ทั้งหมด เพราะว่าเป็นพหุคูณของ 2 นอกจากนี้แฟกทอเรียลที่มากกว่า 5! ก็เป็นพหุคูณของ 10 (และทำให้มีศูนย์ลงท้ายในหลักสุดท้ายเป็นต้นไป) เนื่องจากเป็นพหุคูณของ 5 กับ 2
อัตราการเติบโตและการประมาณเมื่อ n มีขนาดใหญ่
เมื่อ n มีค่าเพิ่มขึ้น ค่า n! จะมีอัตราการเติบโตมากกว่าพหุนามและฟังก์ชันเลขชี้กำลังทั้งหมดที่มี n ประกอบอยู่ (แต่ก็ยังน้อยกว่าฟังก์ชันเลขชี้กำลังสองชั้น)
การประมาณค่าที่ใกล้เคียงที่สุดของ n! ใช้พื้นฐานบนลอการิทึมธรรมชาติดังนี้
กราฟของฟังก์ชัน f(n) = log n! แสดงไว้ในภาพด้านขวา ลักษณะของกราฟดูเหมือนเป็นเส้นตรง (ฟังก์ชันเชิงเส้น) สำหรับทุกค่าของ n ที่เป็นไปได้ แต่ความจริงมันไม่ใช่เส้นตรง เราอาจประมาณค่า log n! อย่างง่ายโดยกำหนดขอบเขตบนและล่างด้วยปริพันธ์ ซึ่งจะได้การประมาณค่าดังนี้
จากขอบเขตของ log n! ที่ได้ สามารถลดรูปจนเหลือเพียง
การใช้สูตรดังกล่าวในทางปฏิบัติบางครั้งสามารถประมาณได้ง่ายกว่าแต่ไม่เคร่งครัด สูตรดังกล่าวสามารถแสดงให้เห็นได้ว่า สำหรับทุกค่าของ n จะได้ และสำหรับ n ≥ 6 จะได้  เป็นต้น
เมื่อ n เป็นจำนวนขนาดใหญ่ เรามีวิธีการประมาณค่า n! ที่ดีกว่าโดยใช้การประมาณของสเตอร์ลิง (Stirling's approximation) ในความเป็นจริง สำหรับทุกค่าของ n สูตรดังกล่าวสามารถพิสูจน์ได้ว่า
การประมาณค่า log n! ที่ดีกว่าอีกสูตรหนึ่ง กำหนดไว้โดย ศรีนิวาสะ รามานุจัน ดังนี้